CELEX: 62021TN0409
Language: et
Date: 2021-07-09 00:00:00
Title: Kohtuasi T-409/21: 9. juulil 2021 esitatud hagi – Saksamaa versus komisjon

13.9.2021   
            
            
               ET
            
            
               Euroopa Liidu Teataja
            
            
               C 368/28
            
         
      9. juulil 2021 esitatud hagi – Saksamaa versus komisjon
      (Kohtuasi T-409/21)
      (2021/C 368/44)
      Kohtumenetluse keel: saksa
      
         Pooled
      
      
         Hageja: Saksamaa Liitvabariik (esindajad: J. Möller ja R. Kanitz)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 3. juuni 2021. aasta otsus riigiabi kohta SA.56826 (2020/N) – Saksamaa – 2020 reform of support for cogeneration ning riigiabi kohta SA.53308 (2019/N) – Saksamaa – Change of support to existing CHP plants (KWKG § 13), osas, milles tuvastatakse, et
                  
                              a)
                           
                           
                              koostoodetud elektri tootmise toetamine uutes ja ajakohastatud suure tõhususega koostootmisjaamades,
                           
                        
                              b)
                           
                           
                              energiatõhusate kütte- ja jahutusvõrkude toetamine,
                           
                        
                              c)
                           
                           
                              kütte- ja jahutussalvestite toetamine,
                           
                        
                              d)
                           
                           
                              koostoodetud elektri toetamine ja tootmine suure tõhususega gaasiga käitavates koostootmiskäitistes kaugkütte sektoris ning
                           
                        
                              e)
                           
                           
                              vähendatud KWKG-tasu vesiniku tootjatele
                              kujutavad KWKG 2020 kohaselt riigiabi;
                           
                        
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja ühe väite. Euroopa Komisjon tõlgendas ja kohaldas ELTL artikli 107 lõiget 1 vääralt, kui ta leidis, et ettevõtjad, keda teatatud meede puudutab, said liikmesriigi poolt või riigi ressurssidest abi. Euroopa Komisjon lähtub seejuures esiteks ekslikult sellest, et ainuüksi asjaolu, et tasu on maksu olemusega, tähendab, et saadud vahendid on riigi ressurssidest ELTL artikli 107 lõike 1 tähenduses. Teiseks lähtub Euroopa Komisjon ekslikult sellest, et soojus- ja elektrienergia koostootmise säilitamise, ajakohastamise ja väljaehitamise seaduse 2020 (Kräfte-Wärme-Kopplungsgesetz, KWKG) kohaselt esineva tasu (KWKG-tasu) näol on tegemist maksuga Euroopa Kohtu praktika tähenduses. Kolmandaks leiab Euroopa Komisjon vääralt, et põhivõrguettevõtjate saadud vahendid on riigi kontrolli all ja seega viimase käsutuses.